
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 182 

31 Αυγούστου 1995 


ΝΟΜΟΣ ΥΠ* ΑΡΙΘ. 2333 

Σύσταση Εθνικών Διακομματικών Επιτροπών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακδλουθο νόμο που ψήφισε η Βουλή: 

Άρθρο 1 

1. Συνιστώνται Εθνικές Διακομματικές Επιτροπές με 
αντικείμενο: 

α) την εξωτερική πολιτική, 
β) τη δημόσια διοίκηση, 
γ) την παιδεία. 

2. Οι Εθνικές Διακομματικές Επιτροπές αποτελούνται: 
α) Από τον αρμόδιο υπουργό ως πρόεδρο. Ο πρόεδρος 

μπορεί να αναπληρώνεται με απόφασή του από τον 
αναπληρωτή υπουργό του ίδιου υπουργείου, 
β) Από έναν εκπρόσωπο κάθε κόμματος που εκπρο¬ 
σωπείται στο Εθνικό ή το Ευρωπαϊκό Κοινοβούλιο, ο 
οποίος ορίζεται μαζί με τον αναπληρωτή του από τον 
αρχηγό του κόμματος, μετά από πρόσκληση του προέ¬ 
δρου της Επιτροπής. Εκπρόσωποι των κομμάτων ορί¬ 
ζονται βουλευτές μέλη του Εθνικού ή του Ευρωπαϊκού 
Κοινοβουλίου. 

γ) Τον εκάστοτε πρόεδρο της αντίστοιχης Διαρκούς 
Κοινοβουλευτικής Επιτροπής της Βουλής. 

δ) Στις συνεδριάσεις των Εθνικών Διακομματικών 
Επιτροπών μπορούν να καλούνται από τον πρόεδρο 
και να μετέχουν και οι κατά περίπτωση συναρμόδιοι 
υπουργοί, 

3. Υπάλληλοι ή εμπειρογνώμονες, που χειρίζονται 
θέματα τα οποία εμπίπτουν στο αντικείμενο της Επι¬ 
τροπής. μπορούν να καλούνται στις συνεδριάσεις της 
αντίστοιχης Επιτροπής μόνο προκειμένου να παράσχουν 
πληροφορίες που κρίνονται αναγκαίες για το έργο της 
Επιτροπής. 


Άρθρο 2 

1. Κάθε Εθνική Διακομματική Επιτροπή είναι αρμόδια 
να διατυπώνει απόψεις και να επεξεργάζεται θέσεις 
γενικού πολιτικού χαρακτήρα γύρω από το ανπκείμενό 
της, με στόχο τη διαμόρφωση κοινών θέσεων ή και 
ενιαίας εθνικής πολιτικής στο συγκεκριμένο αντικείμενο. 

2. Κάθε Εθνική Διακομματική Επιτροπή ενημερώνεται 
από τον πρόεδρό της για όλα τα ζητήματα που εμπίπτουν 
στο ανπκείμενό της. 

Άρθρο 3 

1. Με πράξη του Υπουργικού Συμβουλίου, που εκδί- 
δεται μετά από πρόταση του υπουργού - προέδρου 
κάθε Εθνικής Διακομματικής Επιτροπής, ρυθμίζονται τα 
σχετικά με τη συγκρότηση και λειτουργία της αντίστοιχης 
Επιτροπής θέματα, εφόσον στον παρόντα νόμο δεν 
ορίζεται άλλως. 

2. Με πράξη του προέδρου κάθε Εθνικής Διακομμα¬ 
τικής Επιτροπής ορίζεται ο γραμματέας της και ο 
αναπληρωτής του. Με τον ίδιο τρόπο ρυθμίζονται και 
τα θέματα της γραμματειακής εξυπηρέτησης της Επι¬ 
τροπής, της τήρησης των πρακπκών των συνεδριάσεών 
της και του τρόπου δημοσίευσης των ανακοινώσεων 
της. 

3. Με απόφαση κάθε Εθνικής Διακομμαπκής Επιτρο¬ 
πής ορίζονται ο τόπος και ο χρόνος των συνεδριάσεων 
της, ο τρόπος και η προθεσμία πρόσκλησης των μελών, 
οι προϋποθέσεις σύγκλησης εκτάκτων συνεδριάσεων, 
καθώς και κάθε λεπτομέρεια αναγκαία για τη λειτουργία 
της. 

Κατά τις συνεδριάσεις κάθε Εθνικής Διακομμαπκής 
Επιτροπής τηρούνται πρακτικά, τα οποία δημοσιεύονται 
με ομόφωνη απόφαση της Επιτροπής και με τον τρόπο 
που αυτή ορίζει. 

Οι συζητήσεις κατά τις συνεδριάσεις της Εθνικής 
Διακομματικής Επιτροπής Εξωτερικής Πολιτικής είναι 
απόρρητες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΠΡΩΤΟ) 

Αρθρο 4 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσειος. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 31 Αυγούστου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΟΝΣΤΑΝΊΊΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

I. ΠΟΤΤΑΚΗΣ 

θεωρήθηκε κα τέθηκε η Μεγάλη Σφραγίδα του Κράτους 
Αθήνα, 31 Αύγουστού 1995 

ο ΕΠΙ ΤΗΣ ΑΙΚΑΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




